In nomine sancte et individue Trinitatis, amen. Philippus, Dei gratia Francorum rex. Que a patribus nostris juste et rationabiliter acta sunt, et precipue que ecclesiis collata sunt et concessa, a nobis irrefragabiliter decet observari ut et successores nostros ad observanda que gerimus congruis invitemus exemplis. Eo nimirum intuitu, beati Benedicti Floriacensis ecclesiam etc., ut supra in charta n° CLII usque ad universa que post decessum proavi nostri, regis Philippi, avus noster, rex Ludovicus, sancto Benedicto donavit et genitor noster, bone memorie rex Ludovicus, concessit in villis que subscribuntur, Maisnilis videlicet atque parrochia de Bulziaco, in parochia de Veteribus Domibus et in parochia de Castaneto et in illa de Mazeriis, tam in bosco quam in plano preter cervum et bischiam et capreolum, quamvis quedam injuste quedam juste regia potestate consuetudinarie capiebat. Concedimus etiam quodcumque memoratus pater noster ex propria largitione donavit, videlicet quartam partem furnorum de Lorriaco et centum solidos quos avus noster pro recolendo anniversario patris sui regis Philippi, proavi nostri etc., ut in charta n° CLII, mutatis mutandis, usque ad Aurelianensis videlicet monete, quos et nos similiter reddi precepimus. Que omnia ut perpetuam stabilitatem obtineant, presentem paginam sigilli nostri auctoritate ac regii nominis caractere inferius annotato precepimus confirmari. Datum apud Fontem Blaaudi, anno incarnati Verbi M°C°LXXXIII, regni nostri anno quarto, astantibus in palatio nostro quorum nomina supposita sunt et signa. S. comitis Theobaldi, dapiferi nostri. S. Guidonis, buticularii nostri. S. Mathei camerarii. S. Radulphi constabularii. Data per manum Hu-(monogramma) gonis cancellarii.